március 9.

nagyböjt V. szerda hajnali szolgálatán

***A pap a szentélyt csendben megtömjénezi, majd a királyi ajtó előtt énekli:***

Dicsőség a szent, egyvalóságú, elevenítő és feloszthatatlan Három­ságnak, mindig, most és mindenkor és örökkön-örökké. Ámen.

***Hexapszalmosz, nagy ekténia, utána „Isten az Úr…” helyett „Alleluja”, majd pedig:***

***Tropárok, 8. hang.***

SZÍVÜNKET A MEN**NYEK**BE EMELVE \* és az angyali ren**det** utánozva, \* félelemmel boruljunk le az íté**lő** Bíró elé, \* és zengjük neki a győzel**mi** dicséretet: \* Szent, **szent**, **szent** vagy, Istenünk \*’ Keresztednek ereje által, s üdvö**zíts** engem, Uram!

Dicsőség…

A KERUBOK, bár még rád**néz**ni sem mernek, \* fenn lebegve a háromszorszent éne**ket** zengik néked \* Istentől ih**le**tett dallamon. \* Velük együtt mi is így **ki**áltunk hozzád: \* Szent, **szent**, **szent** vagy, Istenünk \*’ összes szentjeidnek imái által **ir**galmazz nekünk!

Most és…

VÉTKEINK SOKASÁGA A**LATT** roskadozva \* föl sem merünk tekinteni az ég **ma**gasságába, \* hanem testünket és a lelkünket egy**a**ránt meghajtva \* angyalokkal együtt dicshim**nuszt** zengünk néked: \* Szent, **szent**, **szent** vagy, Istenünk, \*’ az Istenszülő imái által **ir**galmazz nekünk!

 Az 1. zsoltárcsoport (20. kathizma: 143-150. zsoltár) után kathizmálion, 8. hang.

LÁTVÁN A GONOSZTEVŐ az élet Urát keresz**ten** függni, mondá: \* Ha nem a megtestesült **Is**ten volna az, \* aki velünk **fel**feszítve van, \* a Nap az ő fényét nem rej**tet**te volna el, \* és a föld sem indult volna meg **ren**gések között. \*’ De ki mindnyájunkért szenvedsz, emlékezzél meg rólam, Uram, a **te** országodban.

**Elővers:** Magasztaljátok a mi Urun**kat**, Istenünket, \* és boruljatok le lábai zsámolya **e**lőtt, mert ő szent!

**A** KÉT **GO**NOSZTEVŐ KÖZÖTT, \* mint az igazság mérlege, állott **a** te kereszted, \* mert míg az egyiket a káromlás terhe pokol**ba** süllyesztette, \* a másik bűneiből **meg**könnyebbülten \* az Isten ismere**té**re jutott el: \*’ Krisztus Istenünk, **di**csőség néked!

***Dicsőség… most és…***

A BÁRÁNYT ÉS PÁSZTORT s a vi**lág** Megváltóját \* Szülője a **ke**reszten látván, \* kön**nyez**ve sóhajtott fel: \* A világ örvend, mert megnyerte **sza**badulását, \* bensőm azonban feljajdul, midőn **a** kereszten függsz, \* amit mindnyá**jun**kért vállaltál, \*’ én **Fi**am és Istenem!

***A 2. zsoltárcsoport (1. kathizma: 1-8. zsoltár) után kathizmálion, 8. hang.***

ÁDÁM A TILTOTT FA GYÜMÖL**CSÉT** MEGÍZLELVE \* a mohó mértéktelenség keserű ter**mé**sét szedte le. \* De te, Irgalmas, fölemel**ked**vén a fára \* megváltottad őt ettől a **sú**lyos átoktól. \* Azért mi is ezt han**goz**tatjuk feléd: \* Mi is hadd tartózkodjunk, Uralkodónk, a romlást o**ko**zó gyümölcstől, \*’ hogy akaratodat teljesítve kegyelmet ta**lál**hassunk nálad!

***Dicsőség… most és…***

SZENT VÉREDBŐL testet öltött egyszülöt**te**det megláttad \* latrok között fölfeszítve, ki tetőled titkos **mó**don született, \* szíved ekkor gyötrelemmel **telt**, ó Legtisztább, \* és anyai fájdalmaddal sirán**koz**va így szóltál: \* **Jaj**, édes gyermekem, \* mely fölfoghatatlan **is**teni terv ez, \* mellyel teremtményedet é**let**re keltetted. \*’ Éneklem most a **te** irgalmadat.

***A 3. zsoltárcsoport (2. kathizma: 9-16. zsoltár) után kathizmálion, 2. hang.***

MAGASZTALJUK A LEGSZENTEBB KERESZTFÁT, továbbra is hódolunk végtelen jóságod előtt, **Krisz**tus Istenünk, \* mert legyőzted azon az ellen**sé**ges erőket, \* és azt a benned hívőknek győzel**mi** jelül adtad. \* Azért hálaadással han**goz**tatjuk neked: \*’ Méltass mindnyájunkat arra, hogy békében és jó lélekkel tölthessük a böj**tö**lés idejét!

***Dicsőség… most és…***

MIDŐN MEGLÁT**TA** a Bárányka, \* hogy te szeplőtelen Pász**tor**, keresztfán függsz, \* anyai fájdalmá**ban** így zokogott: \* Halálra ítélt téged. Fiam, **a** hálátlan nép, \* melyet felhőben oltalmaztál **az** átkeléskor. \* Ó jaj, gyermektelenné **let**tem én, a szűz! \* De kelj fel és ra**gyogj** fel, mint a Nap, \*’ s én is dicsőséges leszek akkor az emberek **fi**ai között!

***50. zsoltár, majd pedig az „Üdvözítsd…” ekténia.***

KÁNON:

#### II. ÓDA.

#### *Szt. Tivadar három ódás kánonja:* 8. hang. *Terméketlenné vált…*

Bőséges irgalmad folytán a keresztre jutottál, hogy kiemelj engem szenvedélyeim szakadékából; és így föl is emeltél a mennybe, Krisztus!

Amikor a kereszten kitártad karodat, Krisztus, magadhoz öleltél minden tőled messzire elszakadt népet, és magadhoz ölelted őket a te erőddel, hogy maradjanak közeledben.

Dicsőség…

Három személyű egység, minden lény fölötti Háromság, egy Istenség, Atya és Fiú és igaz Lélek, üdvözítsd a téged imádókat!

***Most és…***

Ugyan ki magasztalhatna a földi lények közül méltóképpen téged. Szűzanya, hiszen te az egyetlen kiválasztottnak bizonyultál, és a leginkább boldog vagy az asszonyok között.

Dicsőség neked, Istenünk, dicsőség néked!

Keresztre emeltek föl, oldaladon lándzsával átdöftek, s epét ittál miattam, Jézusom, ki engedetlenségemmel megkeserítettelek téged.

***Irmosz:***

#### TERMÉKETLENNÉ VÁLT ELMÉMET tedd erényekben gyümölcsözővé könyörületességeddel, Te, aki a javak művelője, a jóság elültetője vagy!

Kathizma:

8. hang.

Krisztusért harcoltatok vér**ta**núk módjára, \* az ellenséget bajnokságtok**kal** legyőztétek, \* a próféta szavát cselekedettel megva**ló**sítottátok: \* Tűzbe-vízbe kerültetek, de az örök életben enyhülés**hez** jutottatok. \* Azért az égből ko**szo**rút kaptatok, \* a testnélküliek karaival e**gyütt** örvendeztek, \* boldog és hír**ne**ves bajnokok. \* Esedezzetek **Krisz**tus Istenhez, \* hogy adjon bűnbocsá**na**tot azoknak, \*’ akik buzgón ünneplik a ti szent **em**léketeket!

Dicsőség… most és…

A Megváltó szűz Anyja a ke**reszt** alatt állva \* bánatosan könnyezett, és anyai fájdalmában fel**ki**áltott, mondván: \* Ó, milyen hihetetlen és csodálatos **do**log ez, Fiam? \* Te, ki minden embernek szenvedéstől való mente**sü**lést árasztasz, \* gonosztevők között a keresztre **szö**gezetten függsz, \* oldaladat átdöfik, és e**pé**vel itatnak \* azok a kezek, amelyeket **te** teremtettél. \* Támadj fel és ajándékozz bűnbocsána**tot** mindazoknak, \*’ akik híven magasztalják a te isteni kín**szen**vedésedet!

#### VIII. ÓDA. *Énekeljünk, mi földiek…*

Angyalok ésföldiek! Magasztaljuk mindörökké Jézust, kit testileg megfeszítettek, de akinek istensége mégsem szenvedett!

Keresztre feszítettésedkor magadra vállaltad, Krisztusom, a gyalázatos, átkot jelentő halált, s így megváltottál bennünket, mert megszabadítottál minket az enyészettől.

Áldjuk az Atyát, a Fiút és a Szentlelket…

Kerubok módjára himnuszokban éneklem neked: „Szent, szent, szent vagy, Háromság, egy, kezdet nélküli, egyszerű s mindenki számára fölfoghatatlan Isten!”

***Most és…***

Körmenetekkel fényesen ünnepel téged, Tisztaságos, minden nemzedék, mert a Teremtőt szülted. Ó, félelmetes csoda, mindenkit boldogító esemény!

Dicsőség neked, Istenünk, dicsőség néked!

Minden szenvedést elviseltél csak azért, hogy üdvözíts engem, Krisztus! Himnuszokkal magasztalom azért a te keresztre feszíttetésedet, a szögeket és föláldoztatásodat mindörökkön örökké.

Dicsérjük, áldjuk, imádjuk az Urat…

***Irmosz:***

ÉNEKELJÜK MI FÖLDIEK IS mindnyájan minden időn át Istent, kit az égben az angyalok énekszóval magasztalnak!

#### ***Az Istenszülőt dicsőítő ének.***

#### IX. ÓDA. *Magasztalom a te szüzességedet…*

Önként elfogadtad, Üdvözítőnk, a keresztre feszíttetést, hogy a haláltól mindnyájunkat megváltva mindenkinek életet ajándékozhass.

Fa miatt lettem halott, és a kereszt fájától keltem új életre. Erre feszítették föl ugyanis az én Krisztusomat, aki ellenségeimet holttá tette

Dicsőség…

Imádjuk egy szívvel-lélekkel az Atyával együtt létező Fiút és a velük együtt levő Szentlelket!

***Most és…***

Felfoghatatlan és hallatlan csoda! Miként lehetséges az, Tisztaságos, hogy anyaként szülsz, és mégis mint Szűz, sértetlen maradsz?

Dicsőség neked, Istenünk, dicsőség néked!

Dicshimnusszal éneklek a lándzsáról, a téged átverő szögekről, a szivacsról, a nádvesszőről, s a keresztről, melyek által üdvösséget szereztél nekünk, Jézus Isten.

***Irmosz:***

MAGASZTALOM A TE SZÜZESSÉGEDET, melyet nem égetett meg az istenség tüze, érintetlen Istenszülő!

***Fényének:***

Krisztus, ki magad vagy a világosság, \* világosíts meg magadban engem is \* Keresztednek ereje által, s üdvözíts engem, Uram!

***Dicséreti zsoltárok, olvasott doxológia, „Teljesítsük…” ekténia, majd pedig:***

Előverses sztichirák:

**3. hang.**

ERÉNYEK MAGASSÁGÁT EL**HAGY**VÁN, lelkem, \* a bűn szakadéká**ba** jutottál, \* gonosz útonállók **pré**dája lettél, \* így most rothadó se**bek**kel telve, \* kifosztottan a mély**ség**ben heversz. \* Kiálts ezért **Krisz**tus Istenhez, \* ki éretted feszíttetett **a** keresztre, \* sönként fogadta el **a** sebeket: \*’ Viselj gondot rám, **és** üdvözíts, Uram!

***8. hang.***

ROSSZ GONDOLATOK meg**se**beztek engem, \* és nyomorult szerencsét**len** lettem, Uram! \* A próféták kara sem tekin**tett** reám, \* jóllehet látta félholt és emberileg gyógyítha**tat**lan voltomat. \* Súlyosan **ke**sergek azért, \* és tehozzád kiáltok lelkem nyomorú**sá**gában: \* Istenem, könyörü**le**tes Krisztusom, \*’ áraszd re**ám** nagy kegyelmedet!

Ó, KRISZTUS LEGYŐZHETET**LEN** VÉRTANÚI, \* kik legyőztétek a tévelygést a ke**reszt** erejével, \* elnyertétek az örök élet a**ján**dékát, \* s nem rettentetek meg zsarnokok **kín**zásaitól, \* sőt örömmel viseltétek el **a** kínszenvedést, \* s most véretek lelkünk gyógysze**ré**vé vált, \*’ könyörögjetek a mi lel**künk** üdvösségéért!

***Dicsőség… most és…***

MIDŐN A LEGTISZTÁBB testben kereszten függ**ve** látott téged, \* szívében sebzetten, kön**nyez**ve kiáltott: \* Hogyan hunyhatsz el, Is**ten**ige, \* végtelenül **ked**ves Jézusom, \* én Fi**am** és én Uram! \* Ne hagyj engem, szülő**a**nyádat \*’ **e**gyedül, Krisztusom!

 „Jó az Urat dicsérni…”, Háromszorszenttől a „Mi Atyánkig…”, majd tropár, 8. hang.

DICSŐSÉGED **TEMP**LOMÁBAN ÁLLVA \* azt gondoljuk, **a** mennyben vagyunk. \* Istenszülő, **menny**nek kapuja, \*’ nyisd meg nekünk **ir**galmad ajtaját!

***Uram, irgalmazz 40-szer, Dicsőség… most és… Ki a keruboknál…*** *Az Úr nevében adj áldást, atya!* ***Befejezés, mint a böjti vecsernyén, majd*** *e****lbocsátó.***